EUROOPAN YHTEISÖJEN KOMISSIO 
Bryssel, 04.07.1997 
KOM(97) 346 lopull. 
KOMISSION KERTOMUS NEUVOSTOLLE 
JA EUROOPAN PARLAMENTILLE 
Euroopan yhteisöjen ja 
Amerikan yhdysvaltojen hallituksen välisen niiden kilpailusääntöjen soveltamista 
koskevan sopimuksen soveltamisesta 
(1 päivästä heinäkuuta 1996 31 päivään joulukuuta 1996) 

Komission kertomus neuvostolle ja Euroopan parlamentille Euroopan yhteisöjen ja 
Amerikan yhdysvaltojen hallituksen välisen niiden kilpailusääntöjen soveltamista 
koskevan sopimuksen soveltamisesta 
(1 päivästä heinäkuuta 1996 31 päivään joulukuuta 1996) 
1. Johdanto 
Komissio teki 23 päivänä syyskuuta 1991 Amerikan Yhdysvaltojen hallituksen kanssa 
sopimuksen niiden kilpailusääntöjen soveltamisesta1 (jäljempänä 'sopimus'). Sopimus 
hyväksyttiin neuvoston ja komission 10 päivänä huhtikuuta 19952 tehdyllä yhteisellä 
päätöksellä ja sitä ilmoitettiin sovellettavan siitä päivästä alkaen, jolloin komissio alunperin 
allekirjoitti sopimuksen. 
Komissio antoi 8 päivänä lokakuuta 1996 ensimmäisen kertomuksen sopimuksen soveltamisesta 
10 päivän huhtikuuta 1995 ja 30 päivän kesäkuuta 1996 välisenä ajanjaksona3. Toinen 
kertomus kattaa vuoden 1996 lopun 1 päivästä heinäkuuta 1996 31 päivään joulukuuta 1996, ja 
sen tarkoituksena on täydentää ensimmäistä kertomusta. Kertomus päätettiin tehdä tästä 
suhteellisen lyhyestä kuuden kuukauden ajanjaksosta, jotta tulevina vuosina olisi mahdollista 
antaa kertomus samana kalenterivuotena kuin kilpailupolitiikkaa koskeva vuosikertomus. 
Tätä kertomusta olisi luettava yhdessä ensimmäisen kertomuksen kanssa, jossa esitetään 
yksityiskohtaisesti sopimuksen tärkeimmät määräykset sekä yhteistyön edut ja puutteet. 
2. Sopimukseen perustuva yhteistyö 
2.1 Ilmoitukset 
2.1.1 Ilmoitettujen asioiden määrä 
Komissio ilmoitti Yhdysvaltojen viranomaisille 27 asiaa 1 päivän heinäkuuta 1996 ja 31 päivän 
joulukuuta 1996 välisenä aikana. Nämä asiat, jotka on jaoteltu sulautuma-asioihin ja muihin 
kuin sulautuma-asioihin, on lueteltu liitteessä 1. Komission ilmoittamista 27 asiasta 18 oli 
sulautuma-asioita. 
Saman ajanjakson aikana komissio sai Yhdysvaltojen viranomaisilta 21 ilmoitusta, 10 
Yhdysvaltojen oikeusministeriön kilpailuasioita hoitavalta osastolta (jäljempänä 'OM') ja 11 
Yhdysvaltojen kilpailuvirastolta (Federal Trade Commission, jäljempänä 'FTC'). Näistä 
asioista Yhdysvaltojen viranomaisten julkistamat asiat luetellaan liitteessä 2, ja ne on jälleen 
jaettu sulautuma- ja muihin kuin sulautuma-asioihin. Yhdysvaltojen viranomaisten 
ilmoittamista 21 asiasta 17 oli sulautuma-asioita. 
Luvut" ilmaisevat niiden asioiden määrän, joissa ensimmäinen ilmoitus annettiin 
tarkasteluajanjakson aikana, eivätkä kaikkien ilmoitusten määrää. Sopimuksen II artiklan 
Amerikan yhdysvaltojen hallituksen ja Euroopan yhteisöjen komission sopimus niiden kilpailusääntöjen 
soveltamisesta (EYVL N:o L 95, 27.4.1995, s. 47-50) 
Katso EYVL N:o L 95, 27.4.1995, s. 45 ja 46. 
KOM (96)479 lopullinen 
Vuoden 1991 sopimuksen ja 27 ja 28 päivänä heinäkuuta 1995 annetun tarkistetun OECD:n suosituksen 
perusteella tehtyjä ilmoituksia ei ole erotettu toisistaan, koska nämä kaksi välinettä ovat luonteeltaan 
osittain päällekkäisiä. 
perusteella ilmoituksia tehdään eri vaiheissa, jolloin samasta asiasta voidaan tehdä useita 
ilmoituksia. 
Taulukosta 1 käy ilmi sopimuksen ja OECDm suosituksen perusteella 1 päivän heinäkuuta 
1996 ja 31 päivän joulukuuta 1996 välisenä kuuden kuukauden ajanjaksona tehtyjen 
ilmoitusten määrä. Taulukosta 2 käy ilmi sopimuksen ja OECD:n suosituksen perusteella 23 
päivästä syyskuuta 1991 tehtyjen ilmoitusten määrä. 
ILMOITUKSET 
Taulukko 1 
Vuosi 
1.7.1996-31.12.1996 EY:n tekemät 
ilmoitukset 
27 Yhdysvaltojen 
tekemät ilmoitukset 
FTC OM 
11 10 (=21) Sulautuma-asioita 
koskevat ilmoitukset 
18 (EY) + 17 (US) ] 
Taulukko 2 
Vuosi 
1991 
1992 
1993 
1994 
1995 
1996 EY:n tekemät 
ilmoitukset 
5 
26 
44 
29 
42 
48 Yhdysvaltojen 
tekemät ilmoitukset 
FTC OM 
10 2 (= 12) 
20 20 (=40) 
22 18 ( = 40) 
16 19 (=35) 
14 21 (= 35) 
20 18 (= 38) Sulautuma-asioita 
koskevat ilmoitukset 
3 (EY) + 9 (US) 
11 (EY) + 31 (US) 
20 (EY) + 20 (US) 
18 (EY) + 20 (US) 
31 (EY) + 18 (US) 
35 (EY) + 27 (US) 
2.1.2. Jäsenvaltioille tehdyt ilmoitukset 
Varmistaakseen sen, että jäsenvaltiot pidetään asianmukaisesti ajan tasalla, komissio lähettää 
edelleen jäljennökset Yhdysvaltojen viranomaisilta saamistaan ilmoituksista ja itse 
lähettämistään ilmoituksista niille jäsenvaltioille, joiden etua asia koskee. Komissio ilmoittaa 
kyseisille jäsenvaltioille myös yksittäisissä asioissa tehdystä yhteistyöstä ja tällaisen yhteistyön 
luonteesta. 
2.2. Yhteistyö 
Komission ja sitä vastaavien Yhdysvaltojen viranomaisten välinen yhteistyö on ollut edelleen 
erittäin onnistunutta ja on vaikuttanut suuresti useiden asioiden ratkaisemiseen. 
Tarkasteluajanjakson lyhyyden vuoksi monet asiat, joihin sisältyy sopimuksen mukaista 
yhteistyötä, ovat vielä kesken eikä niitä sen vuoksi voida käsitellä yksityiskohtaisesti tai 
mainita tässä kertomuksessa. 
2.2.1. Ajoitus 
Komissio ja Yhdysvaltojen viranomaiset ovat usein yhteydessä toisiinsa hyvin varhaisessa 
vaiheessa, kun asian on havaittu koskevan molempien etua. Yhteydenpito ennen virallisten 
menettelyjen aloittamista tai asian ottamista käsiteltäväksi ei ole harvinaista. Asioiden 
käsittelijät ovat huomanneet olevan hyödyllistä tietää heti alusta alkaen toisen viranomaisen 
suunnittelemasta lähestymistavasta yksittäiseen asiaan. Viranomaiset ovat myös edelleen 
ilmoittaneet toisilleen omien tutkimustensa ja menettelyidensä ajoituksesta. Tämän käytännön 
edut esiteltiin ensimmäisen kertomuksen yhteistyötä käsittelevässä osassa (4.1 kohta). 
2.2.2. Muiden kuin luottamuksellisten taustatietojen toimittaminen 
Molempien osapuolten toimittamat muut kuin luottamukselliset tiedot ovat erityisesti auttaneet 
havaitsemaan mahdollisen kilpailunvastaisen käyttäytymisen. Komissio on aloittanut 85 artiklan 
nojalla viran puolesta huipputeknologian alaa koskevan tutkimuksen Yhdysvaltojen 
oikeusministeriön toimittamien ei-luottamuksellisten taustatietojen perusteella. Näihin tietoihin 
sisältyi yhdysvaltalaisia mediakatsauksia, joita ei ollut helposti saatavilla Euroopassa. 
Kilpailuviranomaiset ovat aloittaneet sopimuksen perusteella ensimmäistä kertaa yhteistyön 
kartellitutkimuksessa. Yhdysvaltojen viranomaiset ovat toimittaneet muita kuin 
luottamuksellisia taustatietoja kartellista, jolle ne ovat jo vaatineet rangaistusta menestyksellä. 
Viranomaisten välinen yhteistyö jatkuu yhä. Tällainen kehitys on merkittävää erityisesti sen 
vuoksi, että sekä komissio että Yhdysvaltojen viranomaiset asettavat kartellien poistamisen 
tärkeysjärjestyksessä korkealle. Kuitenkin silloin, kun Yhdysvaltojen viranomaisten antama 
tuomio perustuu sopimukseen syyllisyyden tunnustamisesta, ainoastaan erittäin rajoitettu määrä 
tietoja annetaan yleiseen käyttöön. Tietojen saatavuuden rajoittaminen voi kaventaa yhteistyön 
laajuutta. 
2.2.3. Sekä komissiolle että Yhdysvaltojen viranomaisille ilmoitetut sulautumat 
Sulautumaehdotukset, joista ilmoitettiin sekä komissiolle että Yhdysvaltojen viranomaisille, 
loivat hyvän tilaisuuden yhteistyölle ja mielipiteiden vaihdolle. Tarkasteluajanjakson aikana 
lopetettiin kahden sulautuma-asian tutkimukset, joiden yhteydessä tehtiin yhteistyötä. Nämä 
asiat ovat Sandoz/Ciba-Geigy ja Baxter/Immuno. Yhteistyötä pystyttiin tekemään huolimatta 
ongelmista, joita aiheutui siitä, että Yhdysvalloissa ja Euroopan unionissa sovellettiin erilaisia 
aikatauluja ja että markkinaolosuhteet olivat joissakin tapauksissa erilaiset, mikä oikeutti usein 
erilaisiin, mutta keskenään sopusointuisiin ratkaisuihin. 
Sandoz/Ciba-Geigy -sulautumassa yhteistyö käsitti yksityiskohtaisia keskusteluja eri 
tuotemarkkinoista lääkeaineiden, eläinten terveyden, kasvinsuojelun ja siementen alalla sekä 
siitä, kuinka osapuolet määrittelivät maantieteelliset markkinat. Keskusteluissa käsiteltiin myös 
paljon niitä ehtoja, joilla sulautuma voitaisiin hyväksyä. Osapuolet luopuivat 
salassapitovelvollisuudesta tietyillä aloilla luottamuksellisten tietojen vaihdon 
mahdollistamiseksi. Yhteydenpito oli säännöllistä ja ratkaisua koskevat keskustelut olivat 
tärkeitä yritettäessä varmistaa, että komission ja FTC:n osapuolille asettamat velvoitteet 
olisivat keskenään sopusoinnussa. Ongelmia aiheutti Euroopan yhteisössä ja Yhdysvalloissa 
sovellettavat eri aikataulut. Komission oli sulautuma-asetuksen mukaisesti tehtävä päätös 
heinäkuussa 1996, kun taas FTC lopetti tutkimuksensa vasta 3 päivänä tammikuuta 1997, 
jolloin se teki sopimuksen sulautuman osapuolten kanssa. Näissä olosuhteissa viranomaiset 
tekivät yhteistyötä mahdollisuuksiensa mukaan ja lopullisen analyysin mukaan komission ja 
FTC:n erikseen vaatimat sitoumukset eivät ole ristiriidassa keskenään. 
2.2.4. Tutkimuksen johdon luovuttaminen toiselle viranomaiselle 
Vähittäiskaupan tutkimuspalveluita tarjoavan AC Nielsen Companyn (jäljempänä 'Nielsen') 
menettelyiden tutkiminen on hyvä esimerkki komission ja Yhdysvaltain oikeusministeriön 
välisestä menestyksekkäästä yhteistyöstä ja ennakoi uutta yhteistyömallia. Sekä komissio että 
Yhdysvaltain oikeusministeriö saivat IRIltä valituksen, jonka mukaan Nielsen käytti väärin 
määräävää asemaansa Euroopassa ja siten esti IRIä aloittamasta kilpailua siellä. Tutkimuksen 
aikana molempien viranomaisten asiaa käsittelevät henkilöt olivat tiiviisti yhteydessä toisiinsa 
ja vaihtoivat asiakirjoja sekä mielipiteitä asian eri puolista. Viranomaisten yhteistyökykyä lisäsi 
suuresti sekä IRIn että Nielsenin luopuminen salassapitovelvollisuudesta, mikä mahdollisti 
luottamuksellisten tietojen vaihdon. 
Koska valitus koski pääasiassa Euroopassa sovellettavia sopimushintoja ja sillä oli suurin 
vaikutus Euroopassa, Yhdysvaltain oikeusministeriö antoi tutkimuksen johdon komissiolle 
vakuuttauduttuaan siitä, että komissio oli päättänyt toimia asiassa. Komissio kävi Nielsenin 
kanssa neuvotteluja löytääkseen hyväksyttävän ratkaisun, joka varmistaa kilpailun 
vääristymisen estämisen. Neuvottelujen kaikissa vaiheissa Yhdysvaltain oikeusministeriölle 
ilmoitettiin edistyksestä ja sille annettiin mahdollisuus esittää huomautuksensa Nielseniltä 
vaadittavista sitoumuksista. Kun komissio oli varmistanut välttämättömät sitoumukset 
Nielseniltä, Yhdysvaltain oikeusministeriö totesi, että sen tutkimat menettelyt eivät enää 
jatkuisi, minkä seurauksena se lopetti tutkimuksensa. 
Vaikka Yhdysvallat ei pyytänyt komissiota toteuttamaan toimenpiteitä IRI/Nielsen-asiassa, 
Yhdysvaltojen päätös vetäytyä taustalle ja odottaa komission tutkimuksen tuloksia voi olla 
esimerkki siitä, kuinka näkökantojen huomioonottaminen voi toimia tulevaisuudessa. 
3. Viimeaikainen kehitys 
Vuonna 1996 neuvostolle annetun tiedonannon nimeltä "Kilpailusääntöjä koskeva 
kansainvälinen viitekehys"5 perusteella komissio jatkoi pyrkimyksiään vahvistaa 
kilpailuviranomaisten välistä yhteistyötä kaikkialla maailmassa luomalla kahdenvälisten 
sopimusten verkon ja edistämällä yhteisiä kilpailusääntöjä monenvälisellä tasolla Maailman 
kauppajärjestössä ja OECD:ssä. 
Neuvosto antoi 25 päivänä lokakuuta 1996 komissiolle toimeksiannon aloittaa Yhdysvaltojen 
kanssa neuvottelut sopimuksesta, joka vahvistaisi yhteistyöstä kilpailusääntöjen soveltamisessa 
vuonna 1991 tehdyn kahdenvälisen sopimuksen määräyksiä näkökantojen huomioonottamisesta. 
Neuvottelut ovat olleet erittäin tuloksellisia ja Yhdysvaltojen viranomaisten alustavasti 
hyväksymä sopimusluonnos on toimitettu kommentoitavaksi EY:n jäsenvaltioille, teollisuuden 
toimialoille ja muille, joiden etua asia koskee. Neuvoston odotetaan hyväksyvän sopimuksen 
vuoden 1997 aikana saatuaan Euroopan parlamentin lausunnon. 
Sopimusluonnoksessa määrätään, että kilpailuviranomainen siirtää oman 
täytäntöönpanotoimintansa tai lykkää sitä sellaisten kilpailunvastaisten toimintojen osalta, jotka 
tapahtuvat pääasiassa toisen sopimuspuolen alueella tai jotka on pääasiassa suunnattu toisen 
sopimuspuolen alueelle, kun kyseessä oleva toinen sopimuspuoli on valmis käsittelemään asiaa. 
KOM(96) 284 lopull. 
4. Kahdenvälinen kokous 
Komission, FTC:n ja Yhdysvaltain oikeusministeriön virkamiesten välinen korkean tason 
kokous pidettiin Washingtonissa 16 päivänä lokakuuta 1996. 
Kahdenvälisessä kokouksessa käsiteltiin useita laajoja kysymyksiä, joihin kuuluivat yhteistyö ja 
ilmoitusten tekeminen, sopimusluonnos näkökantojen huomioonottamisesta, ehdotetut 
muutokset politiikkaan ja lainsäädäntöön, kartellit, lentoliikenne, televiestintä ja media, EU:n 
Maailman kauppajärjestössä tekemä kilpailupolitiikkaa koskeva ehdotus sekä ehdotukset 
kilpailualan EU:n ja Yhdysvaltojen väliseksi uudeksi asialistaksi ja liiketoimintaa koskevaksi 
vuoropuheluksi. 
5. Päätelmät 
Sopimus luo edelleen kehyksen mielekkäälle ja hyödylliselle yhteistyölle komission ja 
Yhdysvaltojen välillä. Yhteistyö, jota kuvailtiin ensimmäisessä kertomuksessa neuvostolle ja 
Euroopan parlamentille, on hyödyttänyt sopimuspuolia Atlantin molemmilla puolilla. 
Kilpailuviranomaisten lisäksi yhteistyöstä ovat hyötyneet kyseessä olevat yritykset. Keskenään 
sopusointuisten ratkaisujen löytäminen on kaikkien edun mukaista. Näin on erityisesti 
sulautuma-asioissa, joissa osapuolet ovat suostuneet luopumaan salassapitovelvollisuudesta 
luottamuksellisten tietojen vaihdon mahdollistamiseksi. 
IRI/Nielsen -asiassa oli selvästi valituksen tekijän edun mukaista helpottaa komission ja 
Yhdysvaltain oikeusministeriön välistä yhteistyötä sen varmistamiseksi, että asia korjataan 
mahdollisimman nopeasti ja tehokkaasti. On mielenkiintoista huomata, että myös vastaajana 
oleva yritys halusi välttää pitkät tutkimukset ja riskin, että komissio ja Yhdysvaltain 
oikeusministeriö määräävät keskenään ristiriidassa olevia korjaavia toimenpiteitä. Tässä 
tapauksessa sekä valituksen tekijä että tutkimuksen kohteena oleva yritys luopuivat 
luottamuksellisten tietojen salassapitovelvollisuudesta. 
Vaikka yhteistyötä voidaankin tehdä paljon myös ilman luottamuksellisten tietojen vaihtoa 
silloin, kun luopumista salassapitovelvollisuudesta ei voida saada, tämä voi vähentää yhteistyön 
tehokkuutta. Vaikeuksia voi ilmetä esimerkiksi selitettäessä tietyn korjaavan toimenpiteen 
soveltuvuutta, jos päätökseen oikeuttavista tiedoista ei voida keskustella. Tällä hetkellä 
komissio ja Yhdysvaltojen viranomaiset eivät voi vaihtaa luottamuksellisia tietoja kansallisessa 
lainsäädännössä olevien luottamuksellisuutta koskevien sääntöjen vuoksi. Ennen kuin voidaan 
toteuttaa toimenpiteitä tiedonvaihdon oikeudellisten esteiden poistamiseksi, on käsiteltävä 
jäsenvaltioiden ja liike-elämän ilmaisemaa todellista huolestumista mahdollisuuksista suojella 
tulevan yhteistyösopimuksen perusteella vaihdettavia tietoja. Komissio tutkii parhaillaan 
suojatoimenpiteitä, joita voidaan määrätä Yhdysvaltojen lain mukaan, ja mahdollisuutta poistaa 
luottamuksellisten tietojen vaihdon nykyiset esteet. Luottamuksellisten tietojen vaihto olisi 
erityisen hyödyllistä tutkittaessa kansainvälisiä kartelleja, joihin kuuluvat yritykset eivät 
todennäköisesti luovu luottamuksellisten tietojen salassapitovelvollisuudesta, ja joiden 
yhteydessä voi esiintyä ongelmia syyllisyyttä osoittavien todisteiden keräämisessä. 
Liite 1 
A - Euroopan komission Yhdysvaltojen viranomaisille tekemät ilmoitukset 
1.7.1996-31.12.19966 
Sulautuma-asiat: 
1. IV/M.747 - Chevron Corp./British Gas/NOVA Corp./NGC Corp. 
2. IV/M.734 - Melitta /Dow - Newco 
3. IV/M.727 - BP/Mobil 
4. IV/M.774 - Saint Gobain / Wacker Chemie / NOM 
5. IV/M.800 - Siemens/Sommer Allibert Industrie 
6. IV/M.706 - GEC Alsthom/AEG 
7. IV/M.823 - John Deere Capital Corp/Lombard North Central plc 
8. IV/M.829 - Thyssen / Böhler Uddeholm 
9. IV/M.821 - Baxter / Immuno 
10. IV/M.779 - Bertelsmann / CLT 
11. IV/M.836 - Gillette / Duracell 
12. IV/M.826 - ESPN/STAR 
13. IV/M.794 - Coca-Cola/Amalgamated Beverages 
14. IV/M.841 - Lagardère / Thomson-CSF 
15. IV/M.865 - Cable & Wireless/Nynex/Bell Canada 
16. IV/36.213 - GEAE / Pratt & Whitney 
17. IV/M.773 - Westinghouse / Equipos Nucleares 
18. IV/M.862 - Textron / Kautex 
B - Euroopan komission Yhdysvaltojen viranomaisille tekemät ilmoitukset 
1.7.1996-31.12.1996 
Muut kuin sulautuma-asiat: 
1. Lentoliikennealan sopimukset 
2. IV/35.134 - Sopimus Atlantin ylittävästä konferenssista (Trans-Atlantic 
Conference Agreement) 
3. IV/35.962 - De Agostini - Rand McNally 
4. IV/4722, 33690 - Caterpillar 
5. IV/36.183/F-3 - Coca-Cola Enterprises Inc/Amalgamated Beverages Great 
Britain Ltd 
6. IV/D-5/35.935 - Murex/Chiron + 4 
7. IV/36.194-Digital Video Discs 
8. IV/36.089 - British Airways / American Airlines 
9. IV/30.373 R - P&I Clubs 
Luottamuksellisuuteen liittyvistä syistä luettelo sisältää vain ne tutkimukset tai asiat, jotka on julkistettu. 
Liite 2 
A - Yhdysvaltojen viranomaisten Euroopan komissiolle tekemät ilmoitukset: 1.7.1996 
31.12.19967 
Sulautuma-asiat: 
1. Lucas Industries plc / Variety Corp. 
2. Tilcon Inc. / Oldcastle Northeast Inc. 
3. National Medical Care Inc / Fresenius AG 
4. Metal Levé S.A. / Manie GmbH 
5. Kolbenschmidt AG / T&N pic 
6. Solvay SA / American Home Products Corp. 
7. Immuno International AG / Baxter International Inc. 
8. General Electric Company / Pratt & Whitney / United Technologies Corp. 
9. Sandoz / Ciba-Geigy 
B - Yhdysvaltojen viranomaisten Euroopan komissiolle tekemät ilmoitukset: 1.7.1996 -
31.12.19968 
Muut kuin sulautuma-asiat: 
1. International Association of Conference Interpreters 
2. Lykes Bros. Steamship Co Inc / Universal Shippers Association 
3. A&L Mayer Associates Inc 
Luottamuksellisuuteen liittyvistä syistä tämä luettelo sisältää vain ne yhdysvaltalaiset tutkimukset tai asiat, 
jotka Yhdysvaltojen viranomaiset ovat julkistaneet. 
Luottamuksellisuuteen liittyvistä syistä tämä luettelo sisältää vain ne yhdysvaltalaiset tutkimukset tai asiat, 
jotka Yhdysvaltojen viranomaiset ovat julkistaneet. 
ISSN 1024-4492 
KOM(97) 346 lopullinen 
ASIAKIRJAT 
FI 11 08 10 
Luettelonumero : CB-CO-97-339-FI-C 
ISBN 92-78-21987-8 
Euroopan yhteisöjen virallisten julkaisujen toimisto 
L-2985 Luxemburg